Desconossesta e ermetega, la Corea del Nord l'é na cassa de sorprese. Ma 'l balon, a traves de la copa del mondo 'l ofre na sfesa par svicinarse a la nacion pì opaca. Reunida dal 10 de majo in Svicera, la selecion asiatica l'à lassà sol che in do ocasion la placida vila alpina de Ayent par zogar do diverse amighevoli contra 'l Paraguai e la Grecia. La le desputò entrambe co 'n astor sul peto, el simbol de Astore, brand comercial de Import  Arrasate che da la località ghipuscoana (Euscadi, ndt) de Mondragon la vestisse importanti zogadori e squadre de balon, come la Real Sociedad, el Sporting o 'l Hercules ma anca de baschet come 'l Caja Laboral o 'l Bilbao. Inte sto momento 'l é pitosto possibile che la se trove za in Sudafrica.